เงินบาทเปิด 31.50/53 บาท
ธนาคารซีไอเอ็มบีไทย รายงาน เงินบาทเปิด 31.50/53 แข็งค่าตามยูโร รอผลประชุมฉุกเฉินของกลุ่ม จี7
5 มิ.ย. 2555

ธนาคารซีไอเอ็มบีไทย รายงาน เงินบาทเปิด 31.50/53 แข็งค่าตามยูโร รอผลประชุมฉุกเฉินของกลุ่ม จี7
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้ที่ระดับ 31.50/53 บาท/ดอลลาร์ แข็งค่าจากเมื่อเย็นวันศุกร์ที่ปิดตลาดที่ระดับ 31.89/91 บาท/ดอลลาร์ แข็งค่าตามค่าเงินยูโร ที่รอผลรัฐมนตรีคลังและผู้ว่าการธนาคารกลางของกลุ่มประเทศ G7 จะประชุมฉุกเฉินในวันนี้ ตามเวลายุโรป โดยจะหารือกันเกี่ยวกับวิกฤตหนี้ยุโรป
ส่วนความเคลื่อนไหวของค่าเงินสกุลหลักต่างประเทศช่วงเช้าวันนี้ เงินเยนอยู่ที่ระดับ 78.36/39 เยน/ดอลลาร์ จากเย็นวันศุกร์ที่ปิดตลาดที่ระดับ 78.12/15 เยน/ดอลลาร์ ส่วนเงินยูโรอยู่ที่ระดับ 1.2530/2533 ดอลลาร์/ยูโร จากเย็นวันศุกร์ที่ปิดตลาดที่ระดับ 1.2317/2320 ดอลลาร์/ยูโร
นักบริหารเงิน กล่าวว่า ทิศทางเงินบาทวันนี้น่าจะเคลื่อนไหวในลักษณะแข็งค่าต่อเนื่องตามค่าเงินยูโร ประเมินกรอบการเคลื่อนไหวระหว่าง 31.45-31.55 บาท/ดอลลาร์ 
วันนี้ วันอังคาร กระทรวงพาณิชย์สหรัฐเปิดเผยยอดสั่งซื้อของโรงงานเดือนเม.ย.และ Conference Board เปิดเผยดัชนีการจ้างงานเดือนพ.ค.